एक दिन उस गाँव में कुछ सरकारी अफसर अपनी गाड़ियों से पहुँचते हैं , जहाँ सड़क नाम की कोई चीज नहीं है. बिजली का नामो निशान तक नहीं है. न अस्पताल, न स्कूल, कुछ भी ऐसा नहीं जिससे आमजन का सरोकार जुड़ा रहता है. अफसरों के काफिले के पीछे कई गाड़ियों में भरे सरकारी और निजी रंगरूट भी थे. वे लोग कुछ "सर्वे" करते हैं और अगले सप्ताह एक समाजवादी सरकार के हवाले से अख़बार में यह ख़बर दी जाती है कि एक गाँव में प्रचुर मात्रा में कोयला के भंडार का पता चला है.